Ён быў апошнім з магіканаў. Я б нават сказаў, мастадонтаў беларускай літаратуры, апошнім з народных паэтаў ды і ўвогуле з народных літаратараў, бо апошні народны пісьменнік – Іван Навуменка – памёр у 2006 годзе, а яшчэ адзін народны паэт – Рыгор Барадулін – у 2014-м. А ўсяго народных паэтаў было восем, а народных пісьменнікаў – дзевяць. Гэта я кажу ўжо для моладзі, хто, у прынцыпе, павінен ведаць імёны лепшых беларускіх літаратараў назубок.